Hill climb racing

Či sa vám autá páčia, alebo nie, túto hru si jednoducho zamilujete, verte nám. Závodná Android hra Hill Climb Racing prináša veľkú dávku zábavy do každého Android zariadenia. Jej princíp je veľmi jednoduchý a hrať túto hru zvládne naozaj každý. Vašou úlohou je prejsť s vašim autom čo najväčšiu vzdialenosť cez kopce a rôzne prekážky ako hlboké jamy či zrazy, pričom musíte nazbierať čo najviac peňazí, aby ste si mohli svoje vozidlo vylepšiť, prípadne odomknúť ďalšiu dráhu. Znie to veľmi jednoducho, no ten, kto nemá trpezlivosť, neprejde ani prvých 200 metrov. Pozor si treba dávať aj na palivo, ktoré sa vám postupne míňa a je potrebné ho s peniazmi zbierať. Prezentujú ho červené kanistre, ktoré nájdete na každom rohu.